- Hadde vært «bankers» på landslaget om jeg var sjef
Den svært offensive backen er nå serielederens toppscorer med fire mål fra sin backposisjon. Mot Viking både scoret og serverte han, men lagde også et straffespark for Viking. - Hadde jeg vært landslagstrener, hadde han (Vilsvik) vært «bankers», sier Deila på spørsmål om Vilsvik burde være i Drillos tropp. Deila tror Vilsvik, som tilsynelatende har tatt steg fra i fjor, kan bli vanskelig å beholde i Drammen, og fortsetter å skryte uhemmet. - Han er en moderne back, som nå også har utviklet det defensive arbeidet. Han er blitt uvurderlig for oss, fortsetter Godset-treneren. Og nå topper altså Godset serien. - Det føles veldig bra, men vi er bare på vei - og vi vil være med hele veien, sier Deila. VG Live:Referat fra Godset - VikingEtter cupflausen mot Asker onsdag (2-1-tap), varslet Ronny Deila at Godset ville gå ut «i hundre» mot Viking. Som sagt, så gjort. Godset tok nemlig ledelsen etter kun ti minutter. Godsets Vilsvik har hatt en meget god åpning på årets eliteserie. Høyrebacken var drammensernes toppscorer med tre mål før møtet med Viking. Og etter ti minutter scoret den meget offensive backen nok en gang. Stefan Johansen spilte opp en fremadstormende Vilsvik, som forserte Vikings Trond Erik Bertelsen før han klinket inn 1-0 på vakkert vis fra skrått hold - og sørget for sitt fjerde mål for sesongen.Etter at Aalesund og RBK spilte uavgjort (2-2) lørdag, ville en eventuell seierherre i Drammen høyst trolig lede eliteserien etter sju runder. Dermed runget «Godset på topp» over et solfylt Marienlyst i minuttene etter scoringen.Men Viking hadde sine muligheter til å stilne drammenserne, men hverken Trond Olsen eller King Osei Gyan maktet å sette ballen innenfor stengene. I stedet doblet Godset ledelsen med omgangens siste ballberøring. Drøyt minuttet på overtid stormet nok en gang Vilsvik ned høyrekanten. Denne gangen slo han inn fra hjørneflagget og fant Muhamed Keita, som ekspederte ballen i mål fra rundt fem meter med sin høyrefot. Dermed kunne de marineblå gå i garderoben med en fortjent 2-0-ledelse og foreløpig tabelltopp. Ronny Deila valgte for øvrig noe å overraskende å vrake Peter Kovacs til kampen mot Viking. Inn kom Thomas Sørum og Adama Diomande. Men etter halvtimen spilt måtte Sørum forlate banen med skade og inn kom da Kovacs.Andreomgangen var bare et par minutter gammel da Vilsvik nok en gang havnet i søkelyset. Denne gangen med negativt fortegn. Trond Erik Bertelsen var feilvendt ved kanten av 16-meteren nede ved dødlinjen og Vilsvik felte ham på et tilsynelatende klønete vis. Dermed valgte dommer Tom Harald Hagen å peke på straffemerket. - Det var dumt av meg å lage straffespark. Han falt litt lett, men gjort er gjort, sier Vilsvik selv. Og straffen, den ekspederte Patrik Ingelsten knallhardt i vinkelen. - Jeg tror det ble slitsomt å sitte på Godset-benken etter at vi scoret 2-1, sier Viking-trener Kjell Jonevret. I perioden etter reduseringen tok nemlig Viking stadig mer over, men andremålet uteble.I stedet tok drammenserne tilbake tomålsledelsen. Muhamed Keita spilte gjennom Adama Diomande, og «Dio» satte ballen under Rune Almenning Jarstein til 3-1 i det 72. spilleminutt. Etter tapet fremstår Jonevret skuffet, men fattet. - Mange lap taper her. Strømsgodset er kanskje landets beste lag nå. Vi så litt engstelige og urolige ut, og er ikke på i de avgjørende situasjonene. Men sjansemessig var det vel ganske jevnt, oppsumerer Jonevret. - Vi vinner fortjent, men har mye å gå på når det kommer til tempo. Men vi scorer tre flotte mål og slipper til lite bakover, sier Deila.
(Godset - Viking 3-1) Lars Christopher Vilsvik var involvert i det aller meste da Godset klatret til topps i eliteserien.